ΓΡΑΠΤΗ ΕΡΩΤΗΣΗ E-0911/02

υποβολή: Hiltrud Breyer (Verts/ALE) προς την Επιτροπή

(8 Απριλίου 2002)

Θέμα: Διάθεση προϊόντων νόνι στην αγορά

Επί του παρόντος, η διάθεση προϊόντων νόνι στην αγορά αντιμετωπίζεται με διαφορετικό τρόπο στα επιμέρους κράτη μέλη. Ιδίως στη Γερμανία, τα προϊόντα που έχουν παρασκευαστεί σε ποσοστό 100 % σε φυσική βάση από τον καρπό (λατινική ονομασία: morinda citrifolia) και για τα οποία έχει χορηγηθεί

πιστοποίηση Bio, σύμφωνα με τη νομοθεσία της ΕΕ, έχουν χαρακτηρισθεί ως μη εμπορεύσιμα, με την αιτιολογία της παράβασης του κανονισμού σχετικά με τα νέα τρόφιμα (ΕΚ) αριθ. 258/97(1) καθώς και λόγω του γεγονότος ότι δεν έχει χορηγηθεί άδεια για τα προϊόντα αυτά. Ειδικά οι γερμανικέςγειονομικές αρχές, επισημαίνουν ότιπάρχει αυξημένος κίνδυνος εκδήλωσης τοξικών και αλλεργικών αντιδράσεων. Άλλα κράτη μέλη της ΕΕ επιτρέπουν, αντίθετα, την ανεμπόδιστη διάθεση προϊόντων νόνι στην αγορά, ανεξαρτήτως της ποιότητάς τους. Θα πρέπει να σημειωθεί, στο σημείο αυτό, ότι τα προϊόντα νόνι για τα οποία έχει χορηγηθεί πιστοποίηση Bio έχουν παρασκευαστεί αναμφισβήτητα με παραδοσιακές μεθόδους πολλαπλασιασμού ή καλλιέργειας. Το επίμαχο ζήτημα είναι η ασφάλεια των προϊόντων αυτών ως τροφίμων, παρά το γεγονός ότι, ιδίως στις ΗΠΑ, κυκλοφορούν στην αγορά, εδώ και πολλά χρόνια, προϊόντα νόνι σε μεγάλες ποσότητες, χωρίς να έχουν γίνει γνωστές τοξικές ή αλλεργικές αντιδράσεις.

1. Πως εξηγεί η Επιτροπή την αντίφαση μεταξύ της έγκρισης ενός προϊόντος και της πιστοποίησής του ως προϊόντος Bio και της μη έγκρισης του ίδιου προϊόντος, σύμφωνα με τον κανονισμό σχετικά με τα νέα τρόφιμα·

2. Τι γνωρίζει η Επιτροπή μέχρι σήμερα σχετικά με τους κινδύνους που εικάζεται ότι εγκυμονεί η κατανάλωση προϊόντων νόνι·

(1) ΕΕ L 43 της 14.2.1997, σελ. 1.

Απάντηση του κ. Byrne Εξ ονόματος της Επιτροπής

(22 Μαΐου 2002)

Όλα τα κράτη μέλη και η Επιτροπή συμφωνούν ότι τα προϊόντα νόνι (Morinda citrifolia) αποτελούν νέα τρόφιμα σύμφωνα με τον ορισμό του κανονισμού (ΕΚ) 258/97 του Κοινοβουλίου και του Συμβουλίου της 27ης Ιανουαρίου 1997 σχετικά με τα νέα τρόφιμα και τα νέα συστατικά τροφίμων, καθώς τέθηκαν σε κυκλοφορία μόνο μετά τη θέση σε ισχύ του κανονισμού. Κατά συνέπεια, η εμπορευματοποίηση προϊόντων νόνι πριν από την ενδεχόμενη έγκριση στο πλαίσιο του κανονισμού είναι παράνομη σε όλα τα κράτη μέλη. Για να εξασφαλιστεί ότι τα προϊόντα νόνι έχουν την ίδια μεταχείριση σε όλη την Κοινότητα, τα κράτη μέλη συμφώνησαν να λάβουν τα απαιτούμενα μέτρα για την αναστολή οιασδήποτε συνεχιζόμενης εμπορευματοποίησης προϊόντων νόνι στο έδαφός τους (βλ. επίσης την απάντηση της Επιτροπής στη γραπτή ερώτηση P-0325/02 της κ. Mller(1)).

Ο κ. βουλευτής παρακαλείται επίσης να λάβειπόψη ότι προς το παρόν έχειποβληθεί μόνο μια αίτηση που αφορά αποκλειστικά το χυμό νόνι και εξετάζεται στο πλαίσιο του κανονισμού.

1. Ο στόχος της πιστοποίησης Bio συνίσταται στο διαχωρισμό των μεθόδων παραγωγής. Ωστόσο, σε ό,τι αφορά τα νέα προϊόντα με την έννοια του κανονισμού (ΕΚ) 258/97, δεν μπορεί ναποκαταστήσει την απαιτούμενη αξιολόγηση και δεν θίγει την έκβαση της διαδικασίας έγκρισης στο πλαίσιο του κανονισμού.

2. Η ίδια η Επιτροπή δεν έχει συγκεντρώσει στοιχεία ότι η κατανάλωση προϊόντων νόνι μπορεί να αποτελέσει κίνδυνο για την ανθρώπινηγεία. Αυτό, ωστόσο, δεν επηρεάζει το γεγονός ότι τα νέα τρόφιμα μπορούν να κυκλοφορήσουν στην αγορά μόνο μετά από έγκριση στο πλαίσιο του κανονισμού (ΕΚ) 258/97.

(1) ΕΕ C 160 E της 4.7.2002, σελ. 209.